Il-kantant Malti Kurt Cassar jirrakkonta li fl-aħħar sigħat għadda minn trawma f'ajruport fir-Russja meta spiċċa miżmum u interrogat ħdejn persuni li kienu qed jinżammu arrestati fuq suspett ta' terroriżmu. Kurt kien ġej lura Malta wara li ġie mistieden ikanta f'festival prestiġjuż fil-belt kapitali Russa, Moska. Fuq li tella' fuq Facebook, Kurt qal: "Minħabba li kont se nivjaġġa lura lejn Malta waħdi, mort l- kmieni ħalli nilħaq nagħmel iċ- bil-kwiet." Jgħid li wara li għamel iċ- u għadda mill-proċessi tas-sigurtà, kien għad baqagħlu sagħtejn u nofs oħra jistenna biex jirkeb l-ajruplan, u għalhekk iddeċieda li joħroġ ipejjep sigarett. "Staqsejt membru tas-sigurtà jekk kienx hemm post fejn nista' npejjep iżda bis-suppervja kollha qalli le," jispjega Kurt. Tkellem ma' impjegata oħra tal-ajurport u qaltlu li seta' joħroġ ipejjep, imma wara li jpejjep ried jerġa' jgħaddi mill-proċeduri kollha tas-sigurtà. Hekk għamel. Ħareġ ipejjep, u x'ħin ġie lura biex jerġa' jgħaddi mis- beda l-għawġ. Jirrakkonta li resqet membru tas-sigurtà fuqu, ħaditlu l-passaport u l- u qaltlu biex jimxi warajha. "Dak il-ħin iffriżajt. Naf x'sigurtà hemm bħalissa fir-Russja, iżda kont naf ukoll li ma kellhomx għalfejn jaħsbu ħażin fija," jgħid Kurt. Jirrakkonta kif din l-uffiċjal tas-sigurtà mexxietu tul kuritur twil u daħħlitu f'kamra vojta li fiha kien hemm xi uffiċjali oħra. U jgħid: "Dan il-ħin iġġennint u bdejt nibkilhom biex jgħiduli x'ġara, imma bdew jinjorawni." Dak kien għadu mhux biżżejjed. Sakemm qiegħed jistenna, Kurt skopra li l-persuni l-oħra li kienu qed jinżammu arrestati f'dik il-kamra miegħu, kienu qegħdin hemm fuq suspett ta' terroriżmu, għax ippruvaw jgħaddu mill-ajruport b'dokumenti foloz. Dak il-ħin, Kurt qabad il- u beda jibgħat messaġġ lil oħtu, imma l-uffiċjali ħadulu l- . "Rawni qed nibgħat messaġġ lil oħti u ħaduli l- u nfqajt nibki bħal tarbija. Bdejt nara kif jien, li kont innoċenti, kont qed nieħu dawn it-terturi kollha minflok sejjer lura Malta bil-kwiet." Ikompli jirrakkonta kif wara ftit tal-ħin il-biċċa kibret, għaliex ġew żewġ pulizjia u arrestaw lil żewġ irġiel li kien hemm ħdejh. "Dak il-ħin kont diġà qed narani maqful f'ċella," jgħid Kurt. Wara xi nofs siegħa, l-istess uffiċċjal tas-sigurtà li kienet ħaditlu l-affarijiet, dehret ġejja lura "friska bħal ħassa" u tatu d-dokumenti u l- u qaltlu biex jerġa' jgħaddi mill-proċedura tas-sigurtà u jġib ġdid. Imma anke hemm, l-istorja kienet għadha ma spiċċatx, għaliex waqt li kien qed jerġa' jgħaddi mis- , wieħed mill-uffiċjali tal-passaporti beda jagħmillu interrogatorju biex jara għalfejn kien daħal ir-Russja. U Kurt beda jispjegalu li kien mar ir-Russja għan- . L-uffiċjal ma kienx kuntent u talbu jurih prova ta' dan. "Għall-grazzja t'Alla kelli kopja tal-invit formali li kien bagħtli l-kumitat organizzattiv biex nitla' għas-semifinali u wara siegħa niċċassa lejh ħallieni ngħaddi," jirrakkonta Kurt. Meta wasal lura Malta, Kurt sab sapport kbir mill-uffiċjali tal-ajruport ta' Malta u saħansitra offrewlu biex jgħaddu lment dwar dak li kien ġara. Imma Kurt ma xtaqx li jkabbar l-istorja. Kurt issa wasal lura Malta qawwi u sħiħ u jinsab konvint li din l-istorja mhix se taqtagħlu qalbu milli jkompli jaħdem biex jagħmel suċċess fl-industrija tal-mużika. Fil-fatt, ftit ġimgħat oħra se jkun qed jerġa' jitla' jkanta r-Russja. Minn qalbna, nawgurawlu. "Wara li għadda kollox tgħidx kemm inħraqt li waqajt għal sigarett, għax jien ma npejjipx ħafna, u ma tantx naqa' għas-sigaretti," qalilna Kurt meta tkellimna miegħu. Ma kienx sigarett li fettillek tmur tpejjep Kurt! Ritratt tal-faċċata: Stefan Stafrace
"Kont diġà qed nara lili nnifsi maqful f'ċella" – kantant Malti miżmum fir-Russja